ผมมีเพศสัมพันธ์กับแฟน ไม่ได้ใส่ถุงแต่สอดใส่แค่แปปเดียว 2-3ครั้งแล้วเอาออกเลย แฟนมีช่วงวันที่1-7 เดือนนี้ เดือนที่แล้วเดือนกรกฎาคมแฟนมีประจำเดือนช่วง วันที่13-15 แต่แฟนเป็นคนประจำเดือนมาไม่ตรงจะเลื่อนบ่อยๆ จะมีโอกาสท้องไหมครับ แฟนมีอาการคล้ายประจำเดือนจะมา หน้าอกตึง หิวบ่อย สิวขึ้น เวียนหัว เหมือนทุกเดือน แต่2-3วันแรกหลังมีเซ็กส์ มีตกขาวออกมา แล้วหยุดไป 2-3วันแล้วมีตกขาวเหมือนน้ำใสๆไม่เหนียวมากออกมา เป็น2-3วันแล้วหยุด แล้วอีก2-3วันที่แล้วมีตกขาวออกมาเป็นสีขาวข้นๆ ประมาณ1-2หยุด ตอนนี้ประจำเดือนยังไม่มาเลยครับแต่เขารู้สึกเหมือนมันจะไหลตลอดแต่ไม่มีครับ แล้วช่วงนี้เขามีจะสอบ มีเรื่องคิดเยอะ นอนน้อย เกี่ยวมั้ยครับตอนนี้เครียดมากครับ
สวัสดีค่ะ หากมีการสอดใส่อวัยวะเพศเข้าช่องคลอด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี อย่างไรก็ตาม หากก่อนหน้านั้นไม่นาน ได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจค้างอยู่ในท่อปัสสาวะได้ และเมื่อมีการสอดใส่อวัยวะเพศ อสุจิก็อาจออกมากับน้ำหล่อลื่น และทำให้มีโอกาสตั้งครรภ์ได้ดังนั้น หากประจำเดือนยังไม่มา และรู้สึกเครียดและกังวล ก็ควรตรวจหาการตั้งครรภ์ดูค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น และ การที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการหน้าอกตึง หิวบ่อย สิวขึ้น เวียนหัว ก็อาจเป็นอาการก่อนการมีประจำเดือนมาก็ได้ค่ะ ดังนั้น ก็แนะนำควรรอประจำเดือนต่อไปก่อนค่ะสำหรับอาการตกขาว ที่มาๆ หายๆ หากเป็นน้ำใสๆ ไม่มีกลิ่นเหม็น ไม่มีแสบหรือคันช่องคลอด ก็เป็นตกขาวที่ปกติดี และไม่ได้บ่งบอกอะไรค่ะ